
ИНФОРМАЦИЈА
о оснивању предузетничких радњи на подручју града Зворник у 2020.години
 (са стањем на дан 31.08.2020.године)



I.  ОПШТИ УСЛОВИ РАДА ПРЕДУЗЕТНИКА

Законски оквири; Прописи који дефинишу оснивање, рад и престанак рада предузетника у највећем обиму су садржани у основним законима:
· Закон о занатско предузетничкој дјелатности –''Службени гласник Републике Српске'', број: 117/11, 121/12, 67/13, 44/16 и 84/19,
· Закон о трговини - ''Службени гласник Републике Српске'', број 105/19,
· Закон о угоститељству - ''Службени гласник Републике Српске'', број 45/17, 
· Закон о превозу у друмском саобраћају - ''Службени гласник Републике Српске'', број 47/17,
·  остала подзаконска акта.

Самостални предузетник је физичко лице које обавља предузетничку дјелатност у своје име и за свој рачун ради стицања добити, и као такав је уписан у регистар предузетника.
Предности пословања у форми самосталног предузетника: лако доношење пословних одлука, једноставна регистрација почетка и престанка рада као и мијењање података у току пословања, могућност привременог престанка рада, једноставније књиговодство, могућност паушалног плаћања пореза. 
Недостаци: одговорност цјелокупном имовином за обавезе настале у току пословања, немогућност обављања одређених дјелатности.
Рјешење о регистрацији предузетника доноси Oдјељење за привреду и друштвене дјелатности Градске управе на основу документације прописане законом (образац захтјева, овјерана копија личне карте или пасоша за стране држављане, увјерење суда да није изречена забрана обављања дјелатности и увјерење Пореске управе да нема неизмирених пореских обавеза).
Предузетник може да обавља дјелатност као: основну, додатну или допунску дјелатност. Предузетник може обављати једну или више дјелатности од који је једна претежна, ако испуњава услове за њихово обављање. Претежну дјелатност одређује предузетник приликом подношења захтјева за оснивање.
Један предузетник може основати више радњи или за ''основну радњу'' основати више ''издвојених јединица''.

Регистрација предузетника; Полазни општи услови оснивања предузетничких радњи у граду Зворник, односно они услови  које непосредно креира Градска управа  - ''пословни амбијент'',  у којем послују предузетничке радње, карактеришу три основне погодности:
· Рјешење о регистрацији предузетника (оснивање радње), добија се истог дана,
· Оснивање предузетничке радње је бесплатно,
· Рјешење о свим промјенама у пословању предузетника, добија се истог дана.

У циљу стварања „погодности“ за почетак рада предузетника, Градска управа је од марта 2008.године ''усвојила'' пројекат ''Одобрење за рад истог дана'', који се успјешно примјењује до данас (Законом прописан рок је два дана).  

Градске таксе; Априла 2009.године, а на основу одлуке Скупштине општине,  укинута је општинска такса на оснивање предузетничке радње, што тада није имала ниједна општина у РС и Федерацији БиХ. Према важећим прописима за ову годину законом утврђена максимална такса на оснивање радње је 32КМ. Оснивање предузетничке радње у граду Зворник и у овој години је ''бесплатна''.  

Градске олакшице; Градска комунална такса за предузетничке радње, у смислу ''погодности'', огледа се у ослобађању плаћања таксе за одређене категорије грађана, а за новоосноване радње не плаћа се такса у првој години оснивања,  и постоји  могућности плаћања комуналне таксе у двије рате.

Ради давања „шансе“ да се повећа промет угоститељских објеката градска управа је у задњих шест година продужавала радно вријеме за један сат у току трајања „Зворничког љета“ а у вријеме републичких празника, посебном одлуком одобравала радно вријеме до 15 сати.

Запослени; Према процјенама надлежног Одјељења предузетници данас запошљавају преко 1400 радника; таксисти, фризери и мале мале радње у сеоским подручјима, по правилу имају по једног радника.

Оснивање радњи у 2020.години
У 2020.години, закључно са 31. августом, основано је 65 предузетничких радњи, а престало са радом 74. 
Смањење броја предузетничких радњи у овој години је узроковано пандемијом корона вируса.Ипак,у току је конкурс за новчане подстицаје  (самозапошљавања одређених категорија становништва) Завода за запошљавање Републике Српске као и јавни позив за запошљавање и самозапошљавање из буџета града Зворник, па се очекује раст броја оснивања предузетничких радњи до краја године. Према процјенама Одјељења, новчани подстицаји за оснивање радњи у овој години односи се на 26 предузетника.

Управни поступак: Код управног поступака који се тиче рада предузетника а који је у надлежности  Градске управе, до 31. августа 2020.године, обрађено је 588  предмета. Од 588 предмета уважено је 580, одбачен 1 захтјев,а 7 поступака је по захтјеву подносилаца обустављено а 26 предмета чека да се заврши конкурс  за новчане подстицаје Завода за запошљавање Републике Српске.

Од 580 уважених захтјева донијето је:

А. Оснивање радњи (65 предмета), односи се на:
- 15 рјешења о оснивању угоститељских радњи,
- 19 рјешења о оснивању трговинских радњи,
- 16 рјешења о оснивању занатских радњи,
- 5 рјешења о оснивању такси дјелатности,
-  3  рјешења о оснивању јавног превоза,
- 7 рјешења о обављању осталих дјелатности.

Б. Област саобраћаја (45 предмета), односи се на:
- 25 лиценци превозника,
- 13 одобрења превоза за властите потребе,
- 7 пловидбених дозвола.

В. Престанак рада и измјене рјешења (378 предмета), односе се на:
- 74 рјешења о трајном престанку рада,
- 150 рјешења о привременом престанку рада (33 обавјештења о наставку рада након истека периода  привремене одјаве)
- 91 рјешење о прекиду привремене одјаве и наставку рада
- 63 предмета о измјени рјешења у пословању предузетника

Г. Остала акта у управном поступку (66 предмета), односе се на:
- 29 одобрење музике уживо у угоститељским објектима,
-   3 сагласности о продуженом радном времену,
- 20 увјерења о чињеницама за које се води службена евиденција,
- 14 аката, као одговори на упите министарстава и установа.



II. ПРЕГЛЕД БРОЈА ПРЕДУЗЕТНИЧКИХ РАДЊИ 2019/20.године

А. БРОЈ ПРЕДУЗЕТНИЧКИХ РАДЊИ, 2019/20.година

	РБ
	ДЈЕЛАТНОСТ
	31.12.
2019.
	(01.01-31.08.) 2020
	31.08.
2020

	
	
	
	ОСНОВАНО
	ЗАТВОРЕНО
	РАЗЛИКА
	

	1
	ТРГОВИНСКЕ
	228
	19
	16
	3
	231

	2
	УГОСТИТЕЉСКЕ
	154
	15
	25
	-10
	143

	3
	ЗАНАТСКЕ
	267
	16
	18
	-2
	265

	4
	ОСТАЛЕ
	166
	15
	15
	0
	165

	5
	УКУПНО
	815
	65
	74
	-9
	802




На територији града Зворник на дан 31.08.2020.године послује 802 предузетничке  радње (у овај број уврштене су и ''издвојене јединице'' основних радњи, којих има 26). У односу на 2019. годину број предузетничких радњи је смањен за 13.



Б. БРОЈ АКТИВНИХ ПРЕДУЗЕТНИЧКИХ РАДЊИ ПРЕМА ГОДИНИ ОСНИВАЊА (2020.год)
	Година




	1993-99
	2000
	2001
	2002
	2003
	2004
	2005
	2006
	2007
	2008
	2009
	2010
	2011
	2012
	2013
	2014
	2015
	2016
	2017
	2018
	2019
	2020
	УКУПНО

	број
	40
	13
	29
	23
	23
	18
	19
	17
	28
	26
	29
	28
	32
	27
	32
	42
	44
	63
	60
	54
	93
	62
	802



Скоро половина предузетничких радњи има ''мали стаж'', односно  не послују   више од четири године, а до треће године пословања затвори се свака четврта новооснована радња. Претпостављамо да исте престају са радом јер се не оствари очекивани промет и очекивана добит радње, и по правилу се ради о радњама које пословни простор имају под закупом.


В. БРОЈ ПРЕДУЗЕТНИЧКИХ РАДЊИ ПО МЈЕСТИМА 2019/20.година

	МЈЕСТО




	ЗВОРНИК



	КАРАКАЈ




	КОЗЛУК
	ШЕПАК
	РОЋЕВИЋ
	БРАЊЕВО
	ПИЛИЦА
	ЧЕЛОПЕК
	ТРШИЋ
	ОРАОВАЦ
	ТАБАНЦИ
	ТРНОВИЦА
	ДРИЊАЧА
	УЛИЦЕ
	ДИВИЧ
	ГЛУМИНА
	ЦЕР
	ЛОКАЊ
	ЕКОНОМИЈА
	ОСТ.МЈЕСТА
	УКУПНО

	/19
	428
	110
	31
	22
	15
	26
	19
	16
	13
	9
	13
	4
	7
	15
	6
	8
	8
	2
	15
	48
	815

	/20
	430
	109
	32
	22
	16
	25
	19
	16
	11
	8
	12
	5
	7
	13
	4
	9
	8
	2
	13
	41
	802




Број предузетничких радњи у градском подручју већи је за 2, док је у осталим мјестима тај број углавном непромјењен у односу на претходну годину.
На територији града има  радњи или % од укупног броја, а у Каракају  радњи или % од укупног броја радњи. Двије трећине радњи је на градском подручју и подручју Каракаја.


У односу на 2019.годину, примјетно је смањење броја трговинских радњи за 13, од чега је највећи број смањења радњи мјешовите робе за 8.
У укупном броју трговинских радњи и даље је највећа заступљеност радњи мјешовите робе 82, одјеће и текстила 64, обуће и спортске опреме 10. 
У ''класи'' предузетника послују и друге врсте предузетника за које надлежно Одјељење Градске управе не издаје одобрења за рад, већ их издају надлежна министарства (адвокати, здравствене амбуланте, геометри   и сл. (има их више од 50).

Јединствени регистар предузетника Републике Српске:
3. јула 2017.године почео је са радом Централни регистар предузетника на нивоу Републике Српске. Регистар предузетника је јединствена база података који обједињава податке из регистра предузетника из свих јединица локалне самоуправе Републике Српске, са циљем смањења трошкова и потребног времена у поступку регистрације предузетника, уједначавања поступања регистрационих органа и увезивања свих институција у поступку регистрације предузетника.
Циљ ових активности је да за унос података о предузетницима, размјену информација с другим институцијама, као и издавање рјешења, све локалне заједнице користе јединствену електронску апликацију.
Новину представља и кориштење двосмјерне електронске комуникације између јединица локалне самоуправе и Пореске управе Републике Српске, с циљем прибављања јединственог идентификационог броја (ЈИБ) у процесу регистрације предузетника.
Овај регистар ће такође омогућити ажурност и тачност података о предузетницима, а те податке ће моћи користити и пословна заједница и друга заинтересована лица, како би истражили могућност за покретање нових или ширење постојећих пословних активности.
У претходном периоду Одјељење је, као регистрациони орган, извршило унос података и докумената за 1299 регистрована предузетника (активних и одјављених у периоду од 2012-2017), више од  5600 скенираних припадајућих докумената, а овај процес се наставља у континуитету. 

III. ОСТАЛА ПИТАЊА

Присутан је проблем организовања Удружења предузетника у складу са новим прописима, јер постојеће Удружење није имало Скупштину више од 10 година. По овом питању локална управа има улогу да обезбеди потребну логистику за оснивање Удружења. Интерес локалне управе по овом питању односи се на првенствено да наши предузетници конкуришу за различите облике донација за свој рад и активности, које остварују удружења из других локалних самоуправа. 
 
Предлаже се Скупштини Града, да након разматрања ову Информацију усвоји.

                 
       ОБРАЂИВАЧ							ПРЕДЛАГАЧ

ОДЈЕЉЕЊЕ ЗА ПРИВРЕДУ И
 ДРУШТВЕНЕ ДЈЕЛАТНОСТИ				                      ГРАДОНАЧЕЛНИК
4

